

Междинен доклад за дейността на Българска Фондова Борса – София АД през първото шестмесечие на 2017 г.

|  |  |  |
| --- | --- | --- |
| **БЪЛГАРСКА ФОНДОВА БОРСА - СОФИЯ АД** | | |
| **ИНДИВИДУАЛЕН ОТЧЕТ ЗА ФИНАНСОВОТО СЪСТОЯНИЕ** | | |
| **към 30 юни 2017 година** |  |  |
|  | **30 юни 2017** | **31 декември 2016** |
|  | **BGN'000** | **BGN'000** |
| **АКТИВ** |  |  |
|  |  |  |
| **Нетекущи активи** |  |  |
| Имоти, машини и оборудване | 1 326 | 1 370 |
| Нематериални активи | 29 | 40 |
| Инвестиции в дъщерни дружества | 40 | 40 |
| Инвестиции в съвместни дружества | 53 | 53 |
| Финансови активи държани до падеж | 4 039 | 4 012 |
| Финансови активи на разположение за продажба | 2 302 | 2 287 |
| Активи по отсрочени данъци | 4 | 7 |
| Други дългосрочни вземания | - | - |
|  | **7 793** | **7 809** |
|  |  |  |
| **Текущи активи** |  |  |
| Търговски вземания | 78 | 171 |
| Други вземания и предплатени разходи | 1 316 | 1 257 |
| Срочни депозити в банки | - | - |
| Парични средства и парични еквиваленти | 1 493 | 1 416 |
|  | **2 887** | **2 844** |
|  |  |  |
| **ОБЩО АКТИВИ** | **10 680** | **10 653** |
|  |  |  |
| **СОБСТВЕН КАПИТАЛ И ПАСИВИ** |  |  |
|  |  |  |
| **СОБСТВЕН КАПИТАЛ** |  |  |
| Основен акционерен капитал | 6 583 | 6 583 |
| Резерви | 3 441 | 3 387 |
| Натрупани печалби/(загуби) | (41) | 44 |
|  | **9 983** | **10 014** |
| **ПАСИВИ** |  |  |
| **Нетекущи задължения** |  |  |
| Дългосрочни задължения към персонала при пенсиониране | 70 | 70 |
|  | **70** | **70** |
|  |  |  |
| **Текущи задължения** |  |  |
| Задължения към доставчици и други кредитори | 503 | 426 |
| Задължения за данъци | 26 | 46 |
| Задължения към персонала и социалното осигуряване | 98 | 97 |
|  | **627** | **569** |
|  |  |  |
| **ОБЩО СОБСТВЕН КАПИТАЛ И ПАСИВИ** | **10 680** | **10 653** |

|  |  |  |
| --- | --- | --- |
| **БЪЛГАРСКА ФОНДОВА БОРСА - СОФИЯ АД** |  |  |
| **ИНДИВИДУАЛЕН ОТЧЕТ ЗА ВСЕОБХВАТНИЯ ДОХОД** |  |  |
| **за периода, завършващ на 30 юни 2017 година** |  |  |
|  | **30.06.2017** | **30.06.2016** |
|  | **BGN'000** | **BGN'000** |
|  |  |  |
| Приходи | 860 | 677 |
| Други доходи от дейността | 36 | 61 |
| Разходи за материали и консумативи | (8) | (6) |
| Разходи за външни услуги | (384) | (502) |
| Разходи за амортизации | (55) | (62) |
| Разходи за персонала | (522) | (509) |
| Други разходи за дейността | (50) | (38) |
| **Загуба от оперативна дейност** | **(123)** | **(379)** |
|  |  |  |
| Финансови приходи | 101 | 102 |
| **Финансови приходи/(разходи), нетно** | **101** | **102** |
|  |  |  |
| **Печалба/(Загуба) преди данък върху печалбата** | **(22)** | **(277)** |
|  |  |  |
| Разход за/икономия от данък върху печалбата | - | - |
|  |  |  |
| **НЕТНА ПЕЧАЛБА/ ЗАГУБА ЗА ПЕРИОДА** | **(22)** | **(277)** |
|  |  |  |
| **Други компоненти на всеобхватния доход:** |  |  |
| ***Компоненти, които няма да бъдат рекласифицирани в печалбата или загубата:*** |  |  |
| Последващи оценки на пенсионни планове с дефинирани доходи | **-** | **-** |
|  | **-** | **-** |
| ***Компоненти, които могат да бъдат рекласифицирани в печалбата или загубата:*** |  |  |
| Нетна промяна в справедливата стойност на финансови активи на разположение за продажба | 26 | 10 |
| Данък върху доходите, свързан с компонентите на другия всеобхватен доход, които могат да бъдат рекласифицирани | (3) | (1) |
|  | **23** | **9** |
|  |  |  |
| **Друг всеобхватен доход за годината, нетно от данъци** | **23** | **9** |
|  |  |  |
| **ОБЩО ВСЕОБХВАТЕН ДОХОД ЗА ГОДИНАТА** | **1** | **(268)** |
|  |  |  |
| Доход/(Загуба) на акция | - | (0.04) |

|  |  |  |
| --- | --- | --- |
| **БЪЛГАРСКА ФОНДОВА БОРСА - СОФИЯ АД** |  |  |
| **ИНДИВИДУАЛЕН ОТЧЕТ ЗА ПАРИЧНИТЕ ПОТОЦИ** |  |  |
| **за периода, завършващ на 30 юни 2017 година** |  |  |
|  | **30 юни 2017** | **30 юни 2016** |
|  | **BGN'000** | **BGN'000** |
|  |  |  |
| **Парични потоци от оперативна дейност** |  |  |
| Постъпления от клиенти | 1 396 | 1 212 |
| Плащания на доставчици | (778) | (687) |
| Плащания на персонала и за социалното осигуряване | (522) | (509) |
| Възстановен/(платен) данък върху печалбата, нетно | - | 1 |
| Платени данъци (без данъци върху печалбата) | (187) | (280) |
| Постъпления от вземане по цесия | - | - |
| Постъпления от лихви по вземане по цесия | - | - |
| Други постъпления /(плащания), нетно | (17) | (18) |
| **Нетни парични потоци използвани в оперативна дейност** | **(108)** | **(281)** |
|  |  |  |
| **Парични потоци от инвестиционна дейност** |  |  |
| Покупки и на машини и оборудване | - | (31) |
| Постъпления от продажби на имоти, машини и оборудване | - | - |
| Покупки на нематериални активи | - | - |
| Покупки на инвестиции в съвместни предприятия | - |  |
| Покупки на инвестиции във финансови активи държани до падеж | - |  |
| Получена лихва от инвестиции във финансови активи държани до падеж | 27 | 27 |
| Постъпления от лихви и дивиденти, свързани с инвестиции във финансови активи на разположение за продажба | 41 | 41 |
| Постъпления от/падеж на предоставени депозити в банки и репо сделки с инвестиционна цел | 190 | 205 |
| Плащания по предоставени депозити в банки с инвестиционна цел | (73) | (4) |
| Постъпления от дивиденти | - | - |
| Получени лихви от предоставени депозити и репо сделки с инвестиционна цел | - | 1 |
| **Нетни парични потоци от инвестиционната дейност** | **185** | **239** |
|  |  |  |
| **Парични потоци от финансова дейност** |  |  |
| Плащания на дивиденти | - | - |
| **Нетни парични потоци използвани във финансовата дейност** | **-** | **-** |
|  |  |  |
| **Нетно увеличение на паричните средства и паричните еквиваленти** | **77** | **(42)** |
|  |  |  |
| Парични средства и парични еквиваленти на 1 януари | 1 416 | 674 |
|  |  |  |
| **Парични средства и парични еквиваленти на 30 юни** | **1 493** | **632** |

|  |  |  |  |  |  |
| --- | --- | --- | --- | --- | --- |
| **БЪЛГАРСКА ФОНДОВА БОРСА - СОФИЯ АД** | | | | | |
| **ИНДИВИДУАЛЕН ОТЧЕТ ЗА ПРОМЕНИТЕ В СОБСТВЕНИЯ КАПИТАЛ** | | | | | |
| **за периода, завършващ на 30 юни 2017 година** | | | | | |
|  |  |  |  |  |  |
|  | **Основен акционерен капитал** | **Други резерви** | **Резерв по финансови активи на разположение за продажба** | **Натрупани печалби и загуби** | **Общо собствен капитал** |
|  | **BGN'000** | **BGN'000** | **BGN'000** | **BGN'000** | **BGN'000** |
|  |  |  |  |  |  |
| **Салдо на 1 януари 2016** | **6 583** | **3 344** | **345** | **(351)** | **9 921** |
|  |  |  |  |  |  |
| ***Промени в собствения капитал за 2016*** |  |  |  |  |  |
|  |  |  |  |  |  |
| Разпределение на печалбата за: | - | (333) | - | 333 | - |
| *\* покриване на загуба* | *-* | *(333)* | *-* | *333* | - |
| **Общ всеобхватен доход за годината, в т.ч.:** | **-** | **-** | **31** | **62** | **93** |
| *\* нетна загуба за годината* | - | - | *-* | *63* | *63* |
| *\* други компоненти на всеобхватния доход, нетно от данъци* | - | - | *31* | *(1)* | *30* |
|  |  |  |  |  |  |
| **Салдо на 31 декември 2016** | **6 583** | **3 011** | **376** | **44** | **10 014** |
|  |  |  |  |  |  |
| ***Промени в собствения капитал за 2017*** |  |  |  |  |  |
|  |  |  |  |  |  |
| Разпределение на печалбата за: | - | - | - | - | - |
| *\* дивиденти* | *-* | *-* | *-* | *(32)* | (32) |
| *\* разпределение за допълнителен резерв* | *-* | *31* | *-* | *(31)* | - |
| **Общ всеобхватен доход за годината, в т.ч.:** | **-** | **-** | **23** | **(22)** | **1** |
| *\* нетна загуба за годината* | - | - | *-* | *(22)* | *(12)* |
| *\* други компоненти на всеобхватния доход, нетно от данъци* | - | - | **23** | *-* | *23* |
|  |  |  |  |  |  |
| **Салдо на 30 юни 2017** | **6 583** | **3 042** | **399** | **(41)** | **9 983** |

Съдържание

[Въведение 7](#_Toc488665974)

[1. Данни за търговията на БФБ-София 8](#_Toc488665975)

[1.1. Оборот, брой сделки 8](#_Toc488665976)

[1.1.1. Оборот 8](#_Toc488665977)

[1.1.2. Брой сделки 8](#_Toc488665978)

[1.2. Отраслова структура на търговията 11](#_Toc488665979)

[2. Регистрирани емисии финансови инструменти на БФБ-София 12](#_Toc488665980)

[3. Нови емитенти, отписани емисии и увеличения на капитал 13](#_Toc488665981)

[4. Пазарна капитализация на Борсата 13](#_Toc488665982)

[5. Индекси на БФБ-София 14](#_Toc488665983)

[6. Приватизация през Борсата 15](#_Toc488665984)

[7. Основни дейности и събития през отчетното шестмесечие на 2017 г. 15](#_Toc488665985)

[7.1. Отличени бяха инвестиционните посредници с най-добри постижения 15](#_Toc488665986)

[7.2. Разширяване на базата на индексите SEE LinX и SEE LinX EWI 16](#_Toc488665987)

[7.3. Представяне на резултатите на Борсата за четвъртото тримесечие 16](#_Toc488665988)

[7.4. SeeNews стана партньор на SEE Link 16](#_Toc488665989)

[7.5. Среща на ръководството на Борсата с представители на правителството 16](#_Toc488665990)

[7.6. Временно спиране на търговията с финансови инструменти 17](#_Toc488665991)

[7.7. Промени в състава на изчисляваните от Борсата индекси 18](#_Toc488665992)

[7.8. Ден за акции на „БФБ-София“ АД 19](#_Toc488665993)

[7.9. БФБ-София се включи в инициативата Global Money Week 19](#_Toc488665994)

[7.10. Проведено бе годишното Общо събрание на акционерите на „Българска фондова борса – София“ АД 20](#_Toc488665995)

[7.11. Промени в правилата за изчисляване на индекси 20](#_Toc488665996)

[7.12. Представяне на резултатите на дружеството за първото тримесечие 20](#_Toc488665997)

[7.13. БФБ-София представи българския капиталов пазар пред инвеститори в Лондон 20](#_Toc488665998)

[7.14. Прекратяване на членство 21](#_Toc488665999)

[7.15. Търговия със собствени акции на Борсата 22](#_Toc488666000)

[7.16. Индекс CGIX 23](#_Toc488666001)

[7.17. Корпоративно управление 24](#_Toc488666002)

[8. Информационни технологии 24](#_Toc488666003)

[8.1. Информационни продукти 24](#_Toc488666004)

[8.2. COBOS 25](#_Toc488666005)

[9. Международна дейност 25](#_Toc488666006)

[10. Основни рискове и несигурности, пред които е изправена „Българска фондова борса – София“ АД 26](#_Toc488666007)

[11. Акционерна структура на БФБ-София 29](#_Toc488666008)

[12. Членове на БФБ-София 30](#_Toc488666009)

[13. Финансово състояние на БФБ-София 31](#_Toc488666010)

[13.1. Активи/пасиви 31](#_Toc488666011)

[13.2. Приходи/разходи 31](#_Toc488666012)

[13.3. Финансов резултат 32](#_Toc488666013)

[13.4. Сделки със свързани лица 32](#_Toc488666014)

[13.5. Основен доход на акция 33](#_Toc488666015)

Въведение

Настоящият доклад е изготвен съгласно изискванията на чл. 100о от Закона за публичното предлагане на ценни книжа и съдържа данни за дейността на БФБ-София (Борсата), за акционерния състав и членовете й, както и шестмесечен финансов отчет за първото шестмесечие на 2017 г.

Докладът дава информация за важните събития, настъпили през първото шестмесечие на 2017 г., като са взети под внимание основните показатели на дейността, съпроводени със съответните анализи и изводи. Очертани са основните тенденции в развитието на капиталовия пазар, описани са основните рискове и несигурности, пред които е изправена Борсата.

1. Данни за търговията на БФБ-София
   1. Оборот, брой сделки

|  |
| --- |
| **Графика 1: Оборот за отчетното шестмесечие и сравнение с аналогичния период на 2016 година** |
|  |

* + 1. Оборот

Оборотът на регулирания пазар на финансови инструменти през първото шестмесечие на 2017 година беше 219 695 442 лева. За сравнение, през първата половина на 2016 той бе 141 411 691 лева, което представлява ръст от над 55%. Както става ясно от графиката, той се дължи на нарастване на оборота с повечето основни видове финансови инструменти: с акции (без АДСИЦ) - скок от 83%, с АДСИЦ – нарастване със 17%, с облигации - с 18%. Намаление от 66% имаше единствено в оборота с компенсаторни инструменти. В абсолютна стойност най-значителен бе ръстът в оборота с акции, който се увеличи със 72 милиона лева. Най-нисък бе оборотът през февруари: 28,25 млн. лв., а най-висок - през юни: 57,5 млн. лв.

|  |
| --- |
| **Графика 2: Брой сделки за отчетното шестмесечие и сравнение с аналогичния период на 2016 година** |
|  |

* + 1. Брой сделки

Броят сделки на регулирания пазар на финансови инструменти през първото шестмесечие на 2017 година достигна 39 976. За сравнение, през аналогичния период на 2016 той беше 21 584, което представлява ръст от 85,21%. Това се дължи основно на по-голям брой сделки с акции без тези на АДСИЦ (99,16%), с акции на АДСИЦ (44,95%) и с борсово търгувани продукти. При броя сделки с останалите групи финансови инструменти имаше намаление, но то бе незначително в абсолютна стойност в сравнение с двойното увеличение на броя сделки с акции от 17 хиляди до 33 хиляди сделки. Най-нисък бе броят сделки през февруари: 4 930, а най-голям той беше през юни: 9 091 сделки.

**Таблица 1. Структура на търговията по пазари за отчетното шестмесечие (оборот в лв.)**

|  |  |  |
| --- | --- | --- |
| № | Пазарен сегмент | Оборот (лева) |
| **1** | ***Основен пазар BSE*** | **198 120 511** |
| a | Сегмент акции Premium | 53 361 111 |
| b | Сегмент акции Standard | 96 055 614 |
| c | Сегмент за борсово търгувани продукти | 1 464 459 |
| d | Сегмент за дружества със специална инвестиционна цел | 24 137 435 |
| e | Сегмент за компенсаторни инструменти | 2 106 227 |
| f | Сегмент за облигации | 20 947 188 |
| g | Сегмент за права | 48 476 |
| **2** | ***Алтернативен пазар BaSE*** | **21 574 931** |
| a | Сегмент акции | 10 219 023 |
| b | Сегмент за дружества със специална инвестиционна цел | 11 355 908 |

**Таблица 2. Структура на търговията по пазари за отчетното шестмесечие (брой сделки)**

|  |  |  |
| --- | --- | --- |
| № | Пазарен сегмент | Брой сделки |
| **1** | ***Основен пазар BSE*** | **38 189** |
| a | Сегмент акции Premium | 12 632 |
| b | Сегмент акции Standard | 19 238 |
| c | Сегмент за борсово търгувани продукти | 790 |
| d | Сегмент за дружества със специална инвестиционна цел | 4 419 |
| e | Сегмент за компенсаторни инструменти | 982 |
| f | Сегмент за облигации | 86 |
| g | Сегмент за права | 42 |
| **2** | ***Алтернативен пазар BaSE*** | **1 787** |
| a | Сегмент акции | 1 595 |
| b | Сегмент за дружества със специална инвестиционна цел | 192 |

**Таблица 3. Структура на търговията по пазари за отчетното шестмесечие (брой лотове)**

|  |  |  |
| --- | --- | --- |
| № | Пазарен сегмент | Обем |
| **1** | ***Основен пазар BSE*** | **114 675 655** |
| a | Сегмент акции Premium | 19 795 815 |
| b | Сегмент акции Standard | 39 009 387 |
| c | Сегмент за борсово търгувани продукти | 3 928 305 |
| d | Сегмент за дружества със специална инвестиционна цел | 11 673 697 |
| e | Сегмент за компенсаторни инструменти | 7 490 930 |
| f | Сегмент за облигации | 15 724 |
| g | Сегмент за права | 32 761 797 |
| **2** | ***Алтернативен пазар BaSE*** | **8 193 027** |
| a | Сегмент акции | 5 795 896 |
| b | Сегмент за дружества със специална инвестиционна цел | 2 397 131 |

**Таблица 4. Търговия по видове ценни книжа на регулиран пазар**

|  |  |  |  |
| --- | --- | --- | --- |
| **Пазар / Пазарен сегмент** | **H1 '16** | **H1 '17** | **Промяна %** |
| **Оборот (BGN)** | **141 411 691** | **219 695 442** | **55.36%** |
| Акции (без АДСИЦ) | 87 112 231 | 159 635 748 | 83.25% |
| Акции на АДСИЦ | 30 350 026 | 35 493 343 | 16.95% |
| Облигации | 17 769 984 | 20 947 188 | 17.88% |
| Борсово търгувани продукти | 0 | 1 464 459 | N/A |
| Компенсаторни инструменти | 6 158 959 | 2 106 227 | -65.80% |
| Други | 20 491 | 48 476 | 136.57% |
| **Обем ФИ** | **77 731 246** | **122 868 682** | **58.07%** |
| Акции (без АДСИЦ) | 33 020 733 | 64 601 098 | 95.64% |
| Акции на АДСИЦ | 11 150 699 | 14 070 828 | 26.19% |
| Облигации | 14 607 | 15 724 | 7.65% |
| Борсово търгувани продукти | 0 | 3 928 305 | N/A |
| Компенсаторни инструменти | 13 286 348 | 7 490 930 | -43.62% |
| Други | 20 258 859 | 32 761 797 | 61.72% |
| **Брой сделки** | **21 584** | **39 976** | **85.21%** |
| Акции (без АДСИЦ) | 16 803 | 33 465 | 99.16% |
| Акции на АДСИЦ | 3 181 | 4 611 | 44.95% |
| Облигации | 222 | 86 | -61.26% |
| Борсово търгувани продукти | 0 | 790 | N/A |
| Компенсаторни инструменти | 1 318 | 982 | -25.49% |
| Други | 60 | 42 | -30.00% |

|  |
| --- |
| **Графика 3: Десетте дружества с най-висок оборот през отчетното шестмесечие** |
|  | |

* 1. Отраслова структура на търговията

През първото шестмесечие на 2017 година за пореден път секторът „Финансови и застрахователни дейности“ бе на първо място в класацията по оборот с 111,86 млн. лв. Финансовите дейности традиционно формират най-голямата част от оборота на Борсата заради своята огромна капитализация и ликвидност и по-големия free-float на банките, застрахователните дружества и холдинговите финансови структури. Както се вижда от следващата таблица, оборотът на сектора надхвърля общия на всички останали браншове и формира 57% от общия оборот за полугодието. Това прави оборотът и капитализацията на Борсата особено чувствителни към сътресения и лоши новини, свързани с банковия и застрахователния сектори. Сектор „Преработваща промишленост“ запази второто си място с оборот от 37,8 млн. лв., а на трето място в класацията беше сектор „Операции с недвижими имоти“ с оборот от 13,57 млн. лв. Тази структура се запазва устойчива и рядко друг сектор влиза в топ три, което обикновено се дължи на ефект от еднократни големи сделки.

**Таблица 5. Структура на търговията в 10-те водещи сектора през първото шестмесечие**

|  |  |  |  |
| --- | --- | --- | --- |
| Сектор | Брой сделки | Прехвърлени лотове | Оборот (лв) |
| Финансови и застрахователни дейности | 22 399 | 60 215 372 | 111 860 162 |
| Преработваща промишленост | 9 110 | 7 834 091 | 37 806 411 |
| Операции с недвижими имоти | 535 | 4 626 799 | 13 574 509 |
| Производство и разпределение на електрическа и топлинна енергия и на газообразни горива | 714 | 29 184 | 6 737 739 |
| Транспорт, складиране и пощи | 269 | 200 829 | 6 553 475 |
| Търговия; ремонт на автомобили и мотоциклети | 1 676 | 2 498 369 | 5 497 136 |
| Създаване и разпространение на информация и творчески продукти; далекосъобщения | 21 | 375 199 | 4 256 974 |
| Професионални дейности и научни изследвания | 1 174 | 2 205 143 | 3 941 310 |
| Хотелиерство и ресторантьорство | 851 | 77 775 | 3 296 545 |
| Строителство | 1 124 | 569 657 | 1 323 621 |

|  |
| --- |
| **Графика 4: Разпределение на оборота през отчетното шестмесечие по сектори** |
|  |

1. Регистрирани емисии финансови инструменти на БФБ-София

Както се вижда от следващата таблица, броят на емисиите финансови инструменти, допуснати до търговия на пазарите на БФБ-София към 31 декември 2016 г. беше 425 и се измени до 424 в края на шестмесечието. Спадът в броя инструменти се дължи на листвани нови емисии и прекратена регистрация на ценни книги и е подробно описан в точка 3 от настоящия доклад.

**Таблица 6: Регистрирани емисии по сегменти**

|  |  |  |  |
| --- | --- | --- | --- |
| Пазарен сегмент \ Регистрирани емисии | 30.12.2016 | 30.06.2017 | промяна |
| Сегмент акции Premium, пазар BSE | 5 | 5 | 0 |
| Сегмент акции Standard, пазар BSE | 84 | 85 | 1 |
| Сегмент за борсово търгувани продукти, пазар BSE | 3 | 3 | 0 |
| Сегмент за АДСИЦ, пазар BSE | 15 | 15 | 0 |
| Сегмент за КИ, пазар BSE | 3 | 3 | 0 |
| Сегмент за облигации, пазар BSE | 58 | 58 | 0 |
| Сегмент права, пазар BSE | 1 | 1 | 0 |
| Сегмент за първично публично предлагане | 0 | 0 | 0 |
| Сегмент акции, пазар BаSE | 212 | 213 | 1 |
| Сегмент за АДСИЦ, пазар BаSE | 44 | 41 | -3 |
| **Общо** | **425** | **424** | **-1** |

|  |
| --- |
| **Графика 5: Регистрирани емисии по сегменти за отчетното шестмесечие и сравнение** |
|  |

1. Нови емитенти, отписани емисии и увеличения на капитал

През първото шестмесечие на 2017 година имаше девет нови емисии финансови инструменти, допуснати до търговия: две от тях бяха акции, две бяха облигационни емисии и пет бяха емисии на права. За сравнение, през първата половина на предходната година новите емисии бяха осем: една от тях бе акции на АДСИЦ, четири бяха облигационни емисии и три бяха емисии на права.

Прекратена бе регистрацията на десет емисии, от които три емисии акции, две облигационни емисии, пет емисии права. За сравнение през аналогичния период на 2016 година бе прекратена регистрацията на седемнадесет емисии, от които единадесет акции (шест от тях – на дружества в ликвидация или несъстоятелност), три облигационни емисии, две емисии права и една емисия от сегмент Първично публично предлагане.

През отчетното шестмесечие три дружества увеличиха капитала си, а през първата половина на предходната година само едно дружество направи това.

**Таблица 7а. Нови емитенти през отчетното шестмесечие:**

|  |  |  |
| --- | --- | --- |
| Сегмент | Пазар | Емисии |
| Сегмент акции Standard | BSE | 1 |
| Сегмент за права | BSE | 5 |
| Сегмент за облигации | BSE | 2 |
| Сегмент акции | BASE | 1 |

**Таблица 7б. Прекратени емисии през отчетното шестмесечие:**

|  |  |  |
| --- | --- | --- |
| Сегмент | Пазар | Емисии |
| Сегмент акции Standard | BSE | 1 |
| Сегмент за права | BSE | 5 |
| Сегмент за облигации | BSE | 2 |
| Сегмент акции | BаSE | 2 |

**Таблица 7в. Увеличения на капитала и преобразуване:**

|  |  |  |  |
| --- | --- | --- | --- |
| Увеличения на капитала и прeобразуване | Пазар | Емисии | Набран капитал (BGN) |
| Сегмент акции Standard | BSE | 2 | 35 275 006 |
| Сегмент акции | BASE | 1 | 830 012 |

1. Пазарна капитализация на Борсата

Пазарната капитализация на „БФБ-София“ АД достигна 11 199 572 803 лева в края на първото шестмесечие на 2017 г., което представлява ръст от 39% в сравнение със стойността от 8 063 494 231 лв. в края на първата половина на 2016 година (виж. Таблица 8). Капитализацията преодоля прага от 9 милиарда в края на 2016 година, а в края на първото тримесечие на тази година надхвърли 10 милиарда лева. Пазарната капитализация на всички сегменти на Основния пазар и Алтернативния пазар нарасна. Най-голям ръст имаше в капитализацията на сегментите за акции на Основния пазар, които се повишиха със 75% (сегмент акции Premium) и с 39% (сегмент акции Standard). В абсолютна стойност най-сериозен бе ръстът в капитализацията на сегмент за акции Standard, където капитализацията се увеличи с 1,876 милиарда лева. (Таблица 9).

**Таблица 8: Пазарна капитализация по видове инструменти и общо (сравнение)**

|  |  |  |  |
| --- | --- | --- | --- |
|  | Капитализация | (BGN) | Сравнение |
| Сегмент/пазар | 30.06.2016 г. | 30.06.2017 г. | H1 '17 / H1 '16 |
| Пазари на акции без АДСИЦ | 7 189 287 699 | 10 201 708 342 | 41.90% |
| Пазар на АДСИЦ | 874 206 532 | 997 864 461 | 14.15% |
| **Обща пазарна капитализация** | **8 063 494 231** | **11 199 572 803** | **38.89%** |

**Таблица 9: Пазарна капитализация по пазарни сегменти (сравнение)**

|  |  |  |  |  |
| --- | --- | --- | --- | --- |
|  |  | Капитализация | (BGN) | Сравнение |
| Пазарен сегмент | пазар | 30.06.2016 г. | 30.06.2017 г. | H1 '17 / H1 '16 |
| Сегмент акции Premium | BSE | 1 312 407 370 | 2 290 374 504 | 74.52% |
| Сегмент акции Standard | BSE | 4 749 076 610 | 6 625 015 568 | 39.50% |
| Сегмент АДСИЦ | BSE | 541 201 100 | 635 235 956 | 17.38% |
| Сегмент акции | BaSE | 1 127 803 719 | 1 286 318 270 | 14.06% |
| Сегмент АДСИЦ | BaSE | 333 005 432 | 362 628 504 | 8.90% |

**Таблица 10. Пазарна капитализация / Брутен вътрешен продукт**

|  |  |  |  |  |
| --- | --- | --- | --- | --- |
|  | 31.12.2014 | 31.12.2015 | 31.12.2016 | 30.06.2017 |
| Пазарна капитализация (млн. лв.) | 9 756,25 | 8 587,42 | 9 682.52 | 11 199.57 |
| БВП (млн. лв.) | 83 612 | 86 373 | 92 635 | 96 741 |
| Пазарна капитализация/ БВП | 11.67% | 9.94% | 10.45% | 11.58% |

\* БВП за текущия период е по оценка на БНБ към датата на публикуване на този доклад. За останалите периоди БВП е по окончателни данни за съответната година.

1. Индекси на БФБ-София

В края на отчетния период всички индекси на БФБ-София увеличиха стойността си спрямо началото му. Както се вижда от графиките по-долу, движението в стойностите на индексите бе сходно, единствено изменението на BGREIT е с различна форма, което се дължи на типа дружества, съставляващи индекса.

Най-голямо в процентно отношение бе повишението от 20,59% в стойността на BGBX40 (22,92 пункта), SOXIF нарасна с 19,96% (117,03 пункта), а BGTR30 нарасна с 16,61% (76,28 пункта). Единствено ръстът в стойността на BGREIT бе под 10%: 5,24% (5,67 пункта).

|  |  |
| --- | --- |
| **SOFIX H1 ‘17** | **BGTR30 H1 ‘17** |
|  |  |

|  |  |
| --- | --- |
| **BGBX40 H1 ‘17** | **BGREIT H1 ‘17** |
|  |  |

1. Приватизация през Борсата

През първото шестмесечие няма регистрирани емисии на сегмент за приватизация.

1. Основни дейности и събития през отчетното шестмесечие на 2017 г.
   1. Отличени бяха инвестиционните посредници с най-добри постижения

На 11 януари "Българска фондова борса-София" отличи инвестиционните посредници, постигнали най-високи резултати през 2016 г. Броят на сделките на регулиран пазар за изминалата година беше 58 442, а оборотът на БФБ-София достигна 416 милиона лева.

На церемонията, която се проведе за 16-ти път в историята на Фондовата борса, бяха присъдени следните награди:

За инвестиционен посредник, сключил най-много сделки на БФБ–София през 2016 г.:

1-во място: Карол АД

2-ро място: Елана Трейдинг АД

3-то място: БенчМарк Финанс АД

За инвестиционен посредник, реализирал най-висок оборот на БФБ-София през 2016 г.:

1-во място: Първа Финансова Брокерска Къща ООД

2-ро място: Евро - Финанс АД

3-то място: Реал Финанс АД

В категорията „Инвестиционен посредник с най-значим принос за развитието на капиталовия пазар през 2016 г.” бяха отличени: Елана Трейдинг АД, Първа Финансова Брокерска Къща ООД и БенчМарк Финанс АД.

УД Експат Асет Мениджмънт ЕАД получи наградата за емитент с най-голям принос за развитието на капиталовия пазар през изминалата година.

Отличието за медия с най-голям принос при популяризирането на капиталовия пазар през 2016 г. беше присъдено на Bloomberg TV Bulgaria.

Председателят на Комисия за финансов надзор г-жа Карина Караиванова и народният представител г-н Делян Добрев бяха отличени като личности с най-голям принос за развитието на капиталовия пазар през 2016 година.

* 1. Разширяване на базата на индексите SEE LinX и SEE LinX EWI

След като фондовите борси в Белград и Любляна станаха активни членове на регионалната платформа за търговия на ценни книжа SEE Link в края на 2016 г., съставът на индексите SEE LinX и SEE LinX EWI беше преразгледан с цел да се включат нови компании, така че да има по-широко представителство на регионалните пазари.

Акциите на 6 компании от Сърбия и Словения влязоха в състава на индексите SEE LinX и SEE LinX EWI, а именно:

- Energoprojekt holding a.d., Beograd (Belgrade Stock Exchange)

- NIS a.d. Novi Sad (Belgrade Stock Exchange)

- Gorenje, d.d., Velenje (Ljubljana Stock Exchange)

- Krka, d. d., Novo mesto (Ljubljana Stock Exchange)

- Petrol, d.d., Ljubljana(Ljubljana Stock Exchange)

- Zavarovalnica Triglav, d.d., Ljubljana (Ljubljana Stock Exchange)

Taka компаниите, които съставляват индексите, вече наброяват 16. Изчисляването на индексите с нов състав започна от 16 януари 2017 г.

* 1. Представяне на резултатите на Борсата за четвъртото тримесечие

На 30 януари 2017 "БФБ-София" АД представи резултатите на дружеството за четвъртото тримесечие на 2016 година. Иво Станков, директор за връзки с инвеститорите и Иван Такев, изпълнителен директор, разясниха на зрителите доклада на борса за четвъртото тримесечие на 2016 година, напредъка на текущите проекти и планове за развитие на БФБ. Представянето бе под формата на уебинар и се осъществи на английски език. Видео от уебинара е качено в Youtube канала на „БФБ-София“ АД.

* 1. SeeNews стана партньор на SEE Link

През февруари българската медийна компания SeeNews стана партньор на регионалната иновативна платформа за търговия с ценни книжа SEE Link. Новини за пазарите на SEE Link вече се публикуват на уебсайта на платформата.

Повече от 15 години SeeNews предоставя икономически новини и анализи за професионалисти от бизнеса, финансовия сектор и промишлеността, като обхваща единадесет страни от Югоизточна Европа. SeeNews изготвя фирмени профили, секторни и макро-икономически анализи, както и по поръчка бизнес и икономически изследвания, необходими на компании и организации, които искат да инвестират или вече оперират в Югоизточна Европа.

* 1. Среща на ръководството на Борсата с представители на правителството

Служебният министър на икономиката г-н Теодор Седларски посети „Българска фондова борса – София“ АД и проведе среща с ръководството на институцията. На срещата бяха обсъдени мерките, залегнали в Стратегията за развитие на капиталовия пазар и възможността част от тях да бъдат реализирани през мандата на служебното правителство. Акцент беше и темата за ефективното използване на механизмите на капиталовите пазари при осигуряване на финансирането на компании с държавно участие.

Преди срещата министър Седларски и официални представители на БФБ-София дадоха начало на борсовата сесия.

* 1. Временно спиране на търговията с финансови инструменти

На проведено заседание на Съвета на директорите на БФБ-София АД по Протокол № 3/02.02.2017 г., бе взето решение, с което бе даден срок до 10.02.2017 г. на емитенти на финансови инструменти, допуснати до търговия на пазарите на Борсата, да заплатят дължимата такса за поддържане на регистрирана емисия, определена в Тарифата за таксите на Борсата.

Във връзка с изтичането на срока, на основание чл. 65, ал. 1, т. 8 от Част IV Правила за търговия от Правилника за дейността на Борсата, поради незаплащане в срок на годишната такса за поддържане на регистрирана емисия, определена в Тарифата за таксите на Борсата, временно бе спиряна търговията с емисии финансови инструменти, считано от 14.02.2017 г., както следва:

AL1 - Алфа Ууд България АД-Долни Чифлик

ATZ - Артанес Майнинг Груп АД-София

Търговията с емисиите финансови инструменти ще бъде възстановена след заплащане на дължимите суми. Датата на възстановяване е петият работен ден след публикация на съобщение в бюлетина на Борсата.

На проведено заседание на Съвета на директорите на БФБ-София АД по Протокол № 13/13.03.2017 г., бе взето решение, с което бе даден срок до 24.03.2017 г. на емитенти на финансови инструменти, допуснати до търговия на пазарите на Борсата, да заплатят дължимата такса за поддържане на регистрирана емисия за 2017 г., определена в Тарифата за таксите на Борсата.

Във връзка с изтичането на срока, на основание чл. 65, ал. 1, т. 8 от Част IV Правила за търговия от Правилника за дейността на Борсата, поради незаплащане в срок на годишната такса за поддържане на регистрирана емисия, определена в Тарифата за таксите на Борсата, временно се спира търговията с емисии финансови инструменти, считано от 27.03.2017 г., както следва:

BD2 Акции Балканика Имоти АДСИЦ-София

A32A Облигации Балканстрой инженеринг груп АД-Разлог

DAD Акции Далия ЕАД-Габрово

E4AP Привилегировани Акции Енемона АД-Козлодуй

E4A Акции Енемона АД-Козлодуй

3ZM Акции Заваръчни машини АД-Перник

9IPA Облигации Източна газова компания ЕАД-Варна

5I3 Акции ИнтерСтандартс АД-София

4KT Акции Костенец-ХХИ АД-Костенец

6S8 Акции Север Холдинг АД-София

RRH Акции Фонд за инвестиции в недвижими имоти - ФИНИ АДСИЦ-София

Търговията с емисиите финансови инструменти ще бъде възстановена след заплащане на дължимите суми. Датата на възстановяване е петият работен ден след публикация на съобщение в бюлетина на Борсата.

* 1. Промени в състава на изчисляваните от Борсата индекси

На проведено заседание на Съвета на директорите на „БФБ-София“ АД по Протокол №11 /06.03.2017 г, бяха взети следните решения:

Извадени бяха следните емисии от базата на SOFIX:

4ID Индустриален Холдинг България АД-София

T57 Трейс груп холд АД-София

и бяха добавени следните емисии:

6AM Алкомет АД-Шумен

4EH Еврохолд България АД-София

Извадени бяха следните емисии от базата на BGBX40:

4O1 Проучване и добив на нефт и газ АД-София

6BMA Фонд Имоти АДСИЦ-София

7TH Чайкафарма Висококачествените лекарства АД-София

и бяха добавени следните емисии:

A4L Алтерко АД-София

5AX Актив Пропъртис АДСИЦ-Пловдив

5BP Билборд АД-София

Извадена бе следната емисия от базата на BG REIT:

5ER И Ар Джи Капитал - 3 АДСИЦ-София

и беше добавена следната емисия:

5AX Актив Пропъртис АДСИЦ-Пловдив

Извадени бяха следните емисии от базата на BG TR30:

4F8 Формопласт АД-Кърджали

6N3 Холдинг Нов Век АД-София

6S7 Синергон Холдинг АД-София

A72 Агрия Груп Холдинг АД-Варна

EHN Синтетика АД-София

и бяха добавени следните емисии:

4ID Индустриален Холдинг България АД-София

5CP ТБ Тексим Банк АД-София

4IN Инвестор.БГ АД-София

0EA Елана Агрокредит АД-София

BSO Българска фондова борса-София АД

Решенията за промяна в базата на индексите влязоха в сила, считано от 20.03.2017 г.

На проведено заседание на Съвета на директорите на БФБ-София АД по Протокол №15 /28.03.2017 г, бe взетo следнoтo решениe:

На основание чл. 16, т. 4 и чл. 22, т. 1 от Правилата за изчисляване на индекси на БФБ-София, се изключва емисията акции на Биовет АД-Пещера (53B) от базата на BGBX40 и BGTR30 и на основание чл. 16, т. 4, чл. 23 и чл. 24 от Правилата за изчисляване на индекси на БФБ-София, се добавят емисията акции на ТБ Българо-Американска Кредитна Банка АД-София (5BN) в базата на BGBX40 и емисията акции на Синергон Холдинг АД-София (6S7) в базата на BGTR30.

Решението за промяна в базата на BGBX40 и BGTR30 влезе в сила, считано от 29.03.2017 г.

* 1. Ден за акции на „БФБ-София“ АД

Служебните министър на икономиката и заместник-министър на енергетиката г-н Теодор Седларски и г-н Константин Делисивков заедно с ръководствата на Българска фондова борса-София и Централен депозитар дадоха официален старт на инициативата "Ден за акции". Официалните лица откриха тържествено борсовата сесия на 16 март, като така изразиха подкрепата си за развитието на капиталовия пазар в страната.

В „Деня за акции“ всички индивидуални инвеститори (физически лица) можеха да закупят или продадат акции от основен пазар на БФБ-София без такси и комисиони към Борсата, Депозитаря и участващ в инициативата инвестиционен посредник. Специалната възможност важеше при до 15 въведени и изпълнени на 16 март поръчки на физическо лице с обем не повече от 2 000 лeва на единична изпълнена поръчка.

Осемнадесет инвестиционни посредници участваха в третото издание на инициативата на „Българска фондова борса-София“ АД и „Централен депозитар“ АД „Ден за акции“.

* 1. БФБ-София се включи в инициативата Global Money Week

„Българска фондова борса-София“ АД в партньорство с фондация „Атанас Буров“ и младежката предприемаческа организация Джуниър Ачийвмънт се включи за поредна година в глобалната инициатива за повишаване финансовата грамотност на младите хора Global Money Week (Глобална седмица на парите). Инициативата се проведе в периода 27 март - 2 април по целия свят и е под надслов #LearnSaveEarn (#НаучиСпестиСпечели). В рамките на седмицата младежите от цял свят научиха повече за това какво представляват парите, как да спестяват, как да намерят най-доброто работно място и да развият своя предприемачески усет.

В България, на 28 март стипендианти на Фондация „Атанас Буров” откриха тържествено борсовата сесия. През изминалите дни над 70 ученици от СУ ”Вела Благоева” - гр. Велико Търново и Финансово-стопанска професионална гимназия „Васил Левски“ - гр. Монтана посетиха Борсата и се запознаха отблизо с дейността на институцията. Представители на ръководството на БФБ-София изнесоха лекции пред младите хора за историята на институцията и ролята на капиталовия пазар за икономическото развитие на страната ни.

Стотици международни компании, финансови институции и над 40 фондови борси участват ежегодно в Global Money Week. Сред тях са NASDAQ, UNICEF, Лондонска фондова борса, Световна банка, Bundesbank и др. Тази година повече от 7 милиона млади хора от над 130 страни се включиха в близо 34 000 различни активности по време на инициативата.

Global Money Week се организира от международната фондация Child & Youth Finance International, като събитията в нея се провеждат с подкрепата на Европейския парламент, Европейската комисия и Световната младежка асамблея.

* 1. Проведено бе годишното Общо събрание на акционерите на „Българска фондова борса – София“ АД

На 07.04.2017 г. бе проведено редовното Общо събрание на акционерите на „Българска фондова борса - София“ АД. Гласувани бяха решения за приемане на годишния финансов отчет и консолидирания отчет на дружеството, избран бе одитор, която да завери отчетите на дружеството за 2017 година, приети бяха отчети във връзка с дейността на „БФБ-София“ АД. Членовете на съвета на директорите бяха освободени от отговорност за дейността им по управлението на дружеството през 2016 година. Взето бе решение 50% от печалбата за 2016 г., в размер на 63 245.95 лева след облагане с данъци, а именно: 31 622.98 лева, да се разпредели като дивидент на акционерите. Брутният дивидент на една акция е 0.0048 лева.

* 1. Промени в правилата за изчисляване на индекси

"Българска фондова борса-София" АД изготви предложения за промени в правилата за изчисляване на индексите и ги предостави за обществено обсъждане до края на месец май. Проектът на Правила за изчисляване на индексите на Българска фондова борса – София АД бе публикуван на сайта на Борсата.

Ръководството на Борсата счита, че промените са изцяло в посока да гарантира пред инвестиционната общност най-прозрачните, основани на безспорни източници и критерии, правила за изчисляване на индексите. "БФБ-София" АД е убедено, че промените в правилата, постигнати съвместно с всички заинтересовани страни от общността, са стъпка в посока успешното развитие на българския капиталов пазар.

БФБ-София изпрати на браншовите асоциации и бизнес организации предложенията за промени в правилата за изчисляване на индексите. Планирани бяха срещи-дискусии в рамките на Съвета за развитие на капиталовия пазар по темата.

* 1. Представяне на резултатите на дружеството за първото тримесечие

На втори май 2017 "БФБ-София" АД организира представяне на резултатите на дружеството за първото тримесечие на 2017 година. Иво Станков, директор за връзки с инвеститорите и Георги Български, член на съвета на директорите на Борсата, представиха на инвеститорите доклада на БФБ за първото тримесечие на 2017 година, напредъка на текущите проекти и планове за развитие на БФБ.

Представянето бе под формата на уебинар и се осъществи на английски език. Видео от уебинара е качено в Youtube канала на „БФБ-София“ АД.

* 1. БФБ-София представи българския капиталов пазар пред инвеститори в Лондон

Над 100 представители на повече от 80 международни инвестиционни компании и фондове участваха в Деня на българския капиталов пазар, който се проведе на 18 май в Лондон, Великобритания. Сред представените, най-значими инвестиционни компании и фондове бяха: Barclays, Citi, Deutsche Bank, HSBC, JP Morgan, Manulife, RBS, Renaissance Capital и T. Rowe Price International.

Целта на форума, организиран от Българска фондова борса-София в партньорство с Европейската банка за възстановяване и развитие (ЕБВР), бе да запознае чуждестранните инвеститори с възможностите, които предлага страната ни и капиталовия пазар в частност, както и със специален акцент за възможностите за инвестиции в 11 български компании, представени на форума.

В откриването участваха още Н. Пр. Константин Димитров – посланик на Република България във Великобритания и Фил Бенет – първи вицепрезидент на ЕБВР.

В рамките на форума бяха проведени индивидуални срещи между ръководствата на българските компании и инвеститори.

* 1. Прекратяване на членство

На проведено заседание на Съвета на директорите на БФБ-София АД по Протокол № 28/26.06.2017 г. на основание чл. 18, ал. 1, т. 2 от Част II Правила за членство, бе прекратено членството на ИП „Позитива“ АД, считано от 27.06.2017 г.

* 1. Търговия със собствени акции на Борсата

|  |
| --- |
| **Графика 6а: Движение на цената и оборот с акциите на „БФБ-София“ АД през периода (по сесии) и сравнение** |
|  |

Търговията със собствени акции на „БФБ-София“ АД (борсов код BSO) бе с висока активност, като средната цена през шестмесечието беше 2,954 лв. за акция. Цената в края на шестмесечието се повиши спрямо тази в началото с 0,129 лв. за акция или 4,49% (от 2,87 лева за акция цена на затваряне на 30 декември до 2,999 лева за акция цена при затваряне на 30 юни). Минималната цена за периода беше 2,70 лева за акция, а максималната 3,30 лв. за акция. Общо бяха прехвърлени 265 678 лота в 423 сделки, оборотът бе 784 874 лв., което в сравнение с прехвърлените през втората половина на 2016 година 359 566 лота в 418 сделки и оборот от 885 209,49 лв. представлява спад в прехвърления обем с 16,11%, намаление в оборота с 11,34% и ръст на броя сделки от 1,20%. Търговия имаше в 93 от общо 123 сесии за периода.

|  |
| --- |
| **Графика 6б: Движение на цената и оборота с акциите на „БФБ-София“ АД през периода (сделка по сделка)** |
|  |

Таблица 11А показва сравнение с показателите за предходното второ полугодие на 2016 г. При сравнение на двете шестмесечия се забелязва намаление във всички показатели на търговията през всеки от месеците спрямо съответния на предходното, с изключение на ръста през януари. Таблица 11Б показва сравнение по месеци спрямо предходния месец. Прави впечатление повишението на показателите през март спрямо февруари 2017 година. През април бе достигнат рекорден месечен оборот от 200 569 лева.

**Таблица 11А: Обем, оборот и брой сделки с акции на „БФБ-София“ – сравнение**

|  |  |  |  |  |  |  |
| --- | --- | --- | --- | --- | --- | --- |
| Месец | Обем лотове | % промяна спрямо съответния месец на H2 '16 | Оборот | % промяна спрямо съответния месец на H2 '16 | Брой сделки | % промяна спрямо съответния месец на H2 '16 |
| юли '16 | 13 627 |  | 27 382 |  | 44 |  |
| август '16 | 15 454 |  | 32 176 |  | 53 |  |
| септември '16 | 104 910 |  | 249 035 |  | 75 |  |
| октомври '16 | 87 327 |  | 204 264 |  | 58 |  |
| ноември '16 | 48 154 |  | 115 879 |  | 86 |  |
| декември '16 | 90 094 |  | 256 483 |  | 102 |  |
| януари '17 | 54 140 | 297.30% | 156 991 | 473.34% | 53 | 20.45% |
| февруари '17 | 10 052 | -34.96% | 30 912 | -3.93% | 36 | -32.08% |
| март '17 | 54 492 | -48.06% | 162 314 | -34.82% | 71 | -5.33% |
| април '17 | 68 396 | -21.68% | 200 569 | -1.81% | 88 | 51.72% |
| май '17 | 28 800 | -40.19% | 85 852 | -25.91% | 66 | -23.26% |
| юни '17 | 49 798 | -44.73% | 148 236 | -42.20% | 109 | 6.86% |

**Таблица 11Б: Обем, оборот и брой сделки с акции на „БФБ-София“ – сравнение**

|  |  |  |  |  |  |  |
| --- | --- | --- | --- | --- | --- | --- |
| Месец | Обем лотове | % промяна спрямо предходния месец | Оборот | % промяна спрямо предходния месец | Брой сделки | % промяна спрямо предходния месец |
| юли '16 | 13 627 |  | 27 382 |  | 44 |  |
| август '15 | 15 454 | 13.41% | 32 176 | 17.51% | 53 | 20.45% |
| септември '15 | 104 910 | 578.85% | 249 035 | 673.98% | 75 | 41.51% |
| октомври '15 | 87 327 | -16.76% | 204 264 | -17.98% | 58 | -22.67% |
| ноември '15 | 48 154 | -44.86% | 115 879 | -43.27% | 86 | 48.28% |
| декември '15 | 90 094 | 87.10% | 256 483 | 121.34% | 102 | 18.60% |
| януари '16 | 54 140 | -39.91% | 156 991 | -38.79% | 53 | -48.04% |
| февруари '16 | 10 052 | -81.43% | 30 912 | -80.31% | 36 | -32.08% |
| март '16 | 54 492 | 442.10% | 162 314 | 425.08% | 71 | 97.22% |
| април '16 | 68 396 | 25.52% | 200 569 | 23.57% | 88 | 23.94% |
| май '16 | 28 800 | -57.89% | 85 852 | -57.20% | 66 | -25.00% |
| юни '16 | 49 798 | 72.91% | 148 236 | 72.67% | 109 | 65.15% |

* 1. Индекс CGIX

|  |  |
| --- | --- |
|  | Стойността на индекса CGIX се повиши от 145,83 до 184,38 пункта през шестмесечието, което представлява ръст от 38,55 пункта или 26,43%. Както се вижда и от графиката, шестмесечието се характеризира с възходящото движение, прекъснато за кратко през януари, март и през май. Най-ниската стойност на индекса през шестмесечието беше в началото му, а най-високата бе в самия му край.  В изпълнение на Правилата за изчисляване на индекса на компаниите с добро корпоративно управление и след извършена преценка доколко резултатите от |
| картата за самооценка съответстват с реалното прилагане на принципите на Националния кодекс от всяка от компаниите, отговарящи на всички изисквания на правилата, НККУ взе решение за следващия едногодишен период, считано от 19.06.2017 г., съставът на индекса да бъде както следва:  1. Агрия Груп Холдинг АД-Варна  2. Българска фондова борса-София АД  3. Индустриален Холдинг България АД-София  4. Монбат АД-София  5. Софарма АД-София  6. Стара планина Холд АД-София  7. ТБ Централна кооперативна банка АД-София | |

* 1. Корпоративно управление

Във връзка със законовите задължения на БФБ-София в качеството й на публично дружество, през първото шестмесечие на 2017 година борсата оповести пред публичността и изпрати в Комисията за финансов надзор следната информация:

* 27.01.2017 – Тримесечен отчет за четвърто тримесечие на 2016 г;
* 21.02.2017 - Друга нерегулирана информация;
* 22.02.2017 - Годишен отчет за 2016 г.;
* 27.02.2017 – Тримесечен консолидиран отчет за четвърто тримесечие на 2016 г.;
* 28.02.2017 - Друга нерегулирана информация;
* 02.03.2017 - Годишен консолидиран отчет за 2016 г.;
* 02.03.2017 - Представяне на покана за свикване на общо събрание на акционерите и материали за общото събрание на акционерите;
* 02.03.2017 - Публикация на поканата за свикване на общо събрание на акционерите.
* 07.04.2017 - Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 10.07.2017 - Протокол от Общо събрание на акционерите;
* 12.04.2017 - Уведомление за паричен дивидент;
* 28.04.2017 - Тримесечен отчет за първо тримесечие на 2017 г.;
* 29.05.2017 - Тримесечен консолидиран отчет за първо тримесечие на 2017 г.;

Финансовите отчети на дружеството и новините бяха оповестени едновременно на български и английски език.

1. Информационни технологии
   1. Информационни продукти

* През първото шестмесечие на 2017 година бе извършена подмяна на сървърен сертификат, във връзка в пропуск, при който фалшиви сайтове могат да се маскират като истински. Добавен беше нов атрибут Subject Alternative Names, според новите изисквания.
* Изградена бе свързаност между БФБ-София и БНБ. Предстои да започнат тестове по обмяна на информация за сключените сделки с ДЦК на регулиран пазар.
* Подготвена бе тестова среда за работа по новия пазарен сегмент BG International. Изградена бе нова физическа свързаност София-Прага, във връзка с тестовете и предстоящото стартиране на новия сегмент BG International.
* Успешно беше проведен втори вътрешен одит на Системата за управление /СУ/ на БФБ София АД за установяване на съответствието на сертифицираната СУ със стандартите ISO 9001 и ISO 27001.
* Извършено бе софтуерно обновяване на телефонната инфраструктура.
  1. COBOS

Системата COBOS, разработена от експерти на БФБ-София, бе стартирана през 2003 г. с идеята да се предостави възможност на инвеститорите за електронно подаване на поръчки към инвестиционните посредници. Улесняването на инвестиционният процес, което COBOS осигурява, е от значение и за привличането на повече инвеститори на българския капиталов пазар.

В края на отчетното шестмесечие броят на клиентите на системата COBOS намалява с 3,91% в сравнение с края на съответния период на 2016 година. Към 30.06.2016 активните клиенти бяха 281, а в края на първата половина на 2017 те бяха 270. Чрез системата бяха подадени 21 871 нареждания (ръст от 27,70% в броя поръчки), сключени бяха 7 967 сделки (нарастване на броя сделки с 63,56%) на стойност 31 951 319 лева (ръст от 57,53%). За сравнение, през първото шестмесечие на 2016 година бяха подадени 17 127 нареждания и сключени 4 871 сделки на стойност 20 282 917 лева.

1. Международна дейност

* Във връзка с представяне на възможностите за опосредстване на сетълмента на сделките, сключвани посредством платформата SeeLink от страна на международно утвърдена финансова институция, изпълнителните директори на „БФБ-София“ АД Иван Такев и Васил Големански проведоха серия от работни срещи на 07.03.2017 г. във Виена, Австрия.
* На 29.03 в рамките на Световния борсов конгрес (World Exchange Congress), състоял се тази година в Будапеща, Унгария, изпълнителният директор на „БФБ-София“ АД Иван Такев изнесе презентация на тема „How will the creation of a Capital Market Union for Europe affect exchanges?“
* На 10.04.2017 г. в Белград, Сърбия се състоя международна конференция на SEE Link, на която присъстваха над 60 участника от 8 борси от региона. България бе представена от три водещи инвестиционни посредника, а изпълнителният директор на БФБ Иван Такев взе участие в кръгла маса на тема „SEE Link – overview and challenges“.
* На 04.05.2017 г. в Малта се проведе 20-тата международна конференция за корпоративно управление, организирана в рамките на председателството на Съвета на Европейския Съюз на всяка държава членка. Конференцията бе на тема “Innovation and Digitalisation in Company Law”, а на нея присъства изпълнителния директор на БФБ-София в качеството си на представител на Националната комисия за корпоративно управление. Иван Такев взе участие и в срещата на The European Corporate Governance Code Network, към която НККУ се присъедини през м. Март 2017 г. През първата половина на 2018 г., в рамките на ротационните председателство на Съвета на ЕС, НККУ ще домакинства 22-та конференция за корпоративно управление.
* На 18.05.2017 г. в Лондон се проведе ден на Българския капиталов пазар, организиран със съдействието на Европейската Банка за Възстановяване и Развитие. На събитието, посетено от представители на водещи инвестиционни банки, бяха представени перспективите пред региона, макроикономическата обстановка в България и състоянието на капиталовите пазари в страната. Единадесет местни компании представиха възможностите пред своя бизнес под формата на презентации и индивидуални среши с инвеститори. На събитието изпълнителният директор Иван Такев изнесе презентация на тема „Bulgarian Capital Markets at a Glance“. По-подробна информация за събитието се намира в т. 7.13.
* Във връзка с финализиране на преговорите относно на условията за членство на Атинската Фондова Борса в проекта SEE Link, експерт на БФБ-София участва в работна среща в Солун в края на Май, на която бяха обсъдени и приети финалните текстове на споразуменията между борсата и системата за рутиране на поръчки.
* Експерт от „БФБ-София“ АД взе участие в среща на работна група в рамките на Виенската инициатива във връзка с приоритетите, заложени в плана за действие на Съюза на капиталовите пазари, проведена на 30.06.2017 г. в Брюксел. Основните цели на работната група са свързани с идентифициране на несъвършенствата в регулаторната и институционална рамка на капиталовите пазари на страните от Централна, Източна и Югоизточна Европа, както и на възможностите за развитие на тези пазари във връзка с изпълнението на приоритетите, заложени в плана за действие на Съюза на капиталовите пазари.

1. Основни рискове и несигурности, пред които е изправена „Българска фондова борса – София“ АД

Като лицензиран пазарен оператор БФБ-София организира дейността и операциите на регулирания пазар съобразно изискванията на закона и актовете по прилагането му. Организацията и управлението на БФБ-София се извършват въз основа на правилник за дейността, който се приема от Съвета на директорите на Борсата и се одобрява от Комисията за финансов надзор. Правилникът за дейността на БФБ-София урежда всички аспекти от дейността на дружеството, в т.ч. и:

1. идентифицирането на възможните заплахи и рискове, които биха могли да причинят потенциални загуби и прекъсване на процесите на търговия, осигурявани, осъществявани и поддържани от Борсата;
2. средствата за контрол и управление на идентифицираните заплахи и рискове;
3. разпределението на отговорностите между служителите на Борсата във връзка с Управлението на рисковете.

Основните видове рискове, относими към дейността на дружеството и политиката по тяхното управление са регламентирани в част VІ - Правила за управление на риска от Правилника за дейността на БФБ-София.

Политиката по управлението на рисковете се прилага интегрирано и съобразно с всички останали политики и принципи, регламентирани във вътрешните актове на БФБ-София. Правилата за управление на риска на БФБ-София документират мерките и процедурите по установяване, управление и оценка на рисковете, свързани с дейността на Борсата по реда на чл. 86, ал. 1, т. 3 от Закона за пазарите на финансови инструменти.

Правилата за управление на риска на БФБ-София дефинират следните видове рискове, свързани с дейностите, процедурите и системите на дружеството:

1. **Вътрешни** - свързани с организацията на работа на Борсата, представляващи:

а) Рискове, свързани с процесите;

- рискове, свързани с изпълнението на основните функции на Борсата

- рискове, свързани с предлаганите услуги и

- проектни рискове

б) Рискове, свързани със системите;

- пълна или частична недостоверност и пропуск в пълнотата на данните;

- последващо проявление на проблемите с достоверността и пълнотата на данните;

- липса на прецизност в методите на обработка

- грешки на софтуерни продукти;

- несъвършенство на използваните технологии;

- срив на системата на регулирания пазар, информационните и комуникационни системи.

в) Рискове, свързани с персонала;

- напускане на ключови служители;

- недобросъвестно поведение от страна на служителите на Борсата;

- недостатъчна квалификация и липса на подготовка на лицата, работещи по договор за Борсата;

- неблагоприятни изменения в трудовото законодателство;

- неосигурена безопасност на трудовата среда;

- недостатъчна или неадекватна мотивация на служителите;

- честа смяна на заетите служители, водеща до невъзможност за адекватно изпълнение на функциите.

2. **Външни** - свързани с макроикономически, политически и други фактори, които оказват и/или могат да окажат влияние върху дейността на Борсата, например:

- Неблагоприятни промени в нормативната уредба

- Рискове, свързани с прехвърлянето на важни дейности на трета страна – изпълнител

- Политически изменения

- Изменения в данъчната уредба

- Рискове от физическо вмешателство.

3. **Други рискове, свързани с дейността на БФБ-София** – други рискове, свързани с предлаганите услуги, неидентифицирани в правилата за управление на риска на БФБ-София

- Пазарен риск

- Ценови риск

- Валутен риск

- Лихвен риск

- Ликвиден риск

4. **Общи (систематични) рискове** - Общите рискове произтичат от възможни промени в цялостната икономическа система и по-конкретно, промяна на условията на финансовите пазари. Те не могат да се диверсифицират, тъй като на тях са изложени всички стопански субекти в страната.

- Кредитен риск

- Икономически растеж и външна задлъжнялост

- Инфлационен риск

- Безработица

- Валутен риск и валутен борд

- Лихвен риск

- Данъчно облагане

- Други системни рискове

Подробно описание на рисковете, характерни за дейността на БФБ-София, е представено в т. 4 „Рискови фактори” от регистрационния документ (стр. 12 – 24), представляващ Част І от одобрения от комисията по финансов надзор проспект с решение № 816 – ПД/15.12.2010 г. за допускане на акциите на БФБ-София до търговия на регулиран пазар. Проспектът може да бъде намерен на интернет страницата на БФБ-София в секция „Проспект на БФБ-София”.

1. Акционерна структура на БФБ-София

Съгласно направена справка, към 30 юни 2017 г. акционерният състав на Борсата е концентриран в четири основни вида лица, както следва:

**Таблица 12. Акционерна структура към 30.06.2017 г.**

|  |  |  |
| --- | --- | --- |
| **Вид** | **Брой акции** | **%** |
| Министерство на финансите | 3 295 000 | 50.05% |
| Инвестиционни посредници и търговски банки | 1 184 093 | 17.99% |
| Други юридически лица | 1 292 925 | 19.64% |
| Физически лица | 810 842 | 12.32% |
| **Общо** | 6 582 860 |  |
| От които чуждестранни акционери | 223 827 | 3.40% |

|  |
| --- |
| **Графика 7: Акционерна структура на „БФБ-София“ АД към 30.06.2017 г.** |
|  |

1. Членове на БФБ-София

През първото шестмесечие на 2017 г., както е видно от т. 7.14 бе прекратено членството на един инвестиционен посредник. Така в края на отчетния период членовете на борсата са 51 (виж Таблица 13).

**Таблица 13. Членове на БФБ-София към 30.06.2017 г.**

|  |  |
| --- | --- |
| WOOD & Company Financial Services, a.s. | ИП "Фаворит" АД |
| ИП "АБВ Инвестиции" ЕООД | ИП "Фактори" АД |
| ИП "Авал ИН" АД | ИП "ФК Евър" АД |
| ИП "АВС Финанс" АД | ИП "Фоукал Пойнт Инвестмънтс" АД |
| ИП "Адамант Кепитъл Партнърс" АД | ИП "Ъп Тренд" ООД |
| ИП "Балканска Инвестиционна Компания" АД | ИП "ЮГ Маркет" АД |
| ИП "Балканска консултантска компания-ИП" ЕАД | ТБ "Алианц Банк България" АД |
| ИП "БенчМарк Финанс" АД | ТБ "Банка ДСК" ЕАД |
| ИП "Бета Корп" АД | ТБ "Банка Пиреос България" АД |
| ИП "Булброкърс" АД | ТБ "Българо-Американска Кредитна Банка" АД |
| ИП "Варчев Финанс" ЕООД | ТБ "Българска Банка за развитие" АД |
| ИП "Д.И.С.Л. Секюритийс" АД | ТБ "Виктория" ЕАД |
| ИП "Де Ново" ЕАД | ТБ "Инвестбанк" АД |
| ИП "Ди Ви Инвест" ЕАД | ТБ "Интернешънъл Асет Банк" АД |
| ИП "Дилингова Финансова Компания" АД | ТБ "Обединена Българска Банка" АД |
| ИП "Евро - Финанс" АД | ТБ "Общинска Банка" АД |
| ИП "Елана Трейдинг" АД | ТБ "Първа Инвестиционна Банка" АД |
| ИП "Загора Финакорп" АД | ТБ "Райфайзенбанк - България" АД |
| ИП "Интеркапитал Маркетс" АД | ТБ "Тексим банк" АД |
| ИП "Капман" АД | ТБ "Ти Би Ай Банк" ЕАД |
| ИП "Карол" АД | ТБ "Токуда Банк" АД |
| ИП "Кепитъл Инвест" ЕАД | ТБ "Търговска Банка Д" АД |
| ИП "Кепитъл Маркетс" АД | ТБ "УниКредит Булбанк" АД |
| ИП "Първа Финансова Брокерска Къща" ЕООД | ТБ "Централна Кооперативна Банка" АД |
| ИП "Реал Финанс" АД | ТБ "Юробанк България" АД |
| ИП "София Интернешънъл Секюритиз" АД |  |

1. Финансово състояние на БФБ-София

Финансовият отчет на Българска фондова Борса – София АД е изготвен съгласно приетата счетоводна политика на БФБ-София и представя информация за финансовото й състояние и резултатите от дейността й.

* 1. Активи/пасиви

Сумата на активите на „Българска фондова борса – София“ АД към края на първото шестмесечие на 2017 г. беше с 27 хил. лв. (0,25%) по-висока от стойността им в края на 2016 г. Значителни промени в активите на дружеството няма. Текущите активи нарастват с 1,51% или 43 хиляди лева, а нетекущите намаляват незначително с шестнадесет хиляди лева (0,2%). Намаление има в стойността на Търговски вземания с 93 хиляди лева. Същевременно нараства стойността на позицията Парични средства и парични еквиваленти със 77 хиляди лева. Към 30 юни 2017 Борсата няма срочни депозити в банки.

Стойността на позицията „Други вземания и предплатени разходи“ отразява вземането по цесия на депозит в банка под специален надзор, което към 30.06.2017 е отразено изцяло като краткосрочно вземане.

По отношение на пасива, към края на 2016 година бе натрупана печалба в размер на 44 хиляди лева. Към края на текущия период е натрупана загуба в размер на 41 хиляди лева. По решение на проведеното на 07.04.2017 Общо събрание на акционерите на „БФБ-София“ АД печалбата за 2016 година в размер на 63 246 лева е разпределена поравно като дивидент и към фонд Резервен. Натрупаната загуба на дружеството в края на първото шестмесечие се дължи на загуба от дейността през текущия период.

Текущите задължения отбелязаха ръст от 10,19% вследствие нарастване на стойността на позицията „Задължения към доставчици и други кредитори“ с 18% от 426 до 503 хиляди лева. Нарастването се дължи основно на ръст на предплатените „Такси за информационно обслужване, регистрация и поддръжка на регистрация“ на Основен пазар (BSE) и Алтернативен пазар (BaSE) за 2017 г., които се плащат съгласно правилника на Борсата и се разсрочват за цялата година. Намаление с 20 хиляди лева или 43% има в „Задължения към доставчици“.

* 1. Приходи/разходи

По отношение на Приходите от основна дейност, Борсата реализира ръст спрямо съответния период на 2016 г. от 21,41%, което се дължи основно на увеличение в приходите от “Комисионни за сделки на Борсата” (60,62 %), „Такси за информационно обслужване“ (48,57%), „Финансови санкции на членовете на борсата“ и “Такси за регистрация на дружества” (0,41%). „Финансовите приходи“ намаляват от 102 до 101 хил. лв. вследствие на намалението на приходите от лихви по депозити и текущи сметки в банки. „Финансови разходи“ и през двата периода няма. По останалите приходни пера има намаление, но то е незначително в абсолютна стойност.

Към 30.06.2016 г. е реализирана загуба от оперативна дейност в размер на 379 хил. лв., а през текущия период тя намалява до отрицателна стойност от 123 хил. лв. Като цяло загубата от оперативна дейност е в следствие на ниската стойност на приходите. Общият всеобхватен доход за годината се променя от отрицателна стойност от 268 хиляди лева към 30 юни 2016 година до положителна стойност от 1 хил. лв. в края на отчетния период.

По основните разходни пера има намаление от 8,77% спрямо 30.06.2016 година. Намаление със 118 хиляди лева има при „Разходи за външни услуги“, което се дължи на спад с 27 хиляди (-25,51%) на „Консултантски и други услуги“, намаление с 45 хиляди лева на „Лицензионни такси“ и с 28 хиляди лева – в „Такси за членство“. „Разходите за персонала“ на свой ред се увеличават с 2,55%. Промяната в останалите разходни пера е незначителна.

* 1. Финансов резултат

Към края на отчетното шестмесечие на 2017 г. нетният финансов резултат, реализиран от „БФБ-София“ АД е отрицателен в размер на 22 хил. лв., което се дължи главно на ниските „Приходи от основна дейност“, нарастване на „Разходи за персонала“ и „Други разходи за дейността“, въпреки намалелите „Разходи за външни услуги“.

* 1. Сделки със свързани лица

Общият размер на сделките със свързани лица през отчетния период е, както следва:

**Таблица 14. Сделки със свързани лица**

|  |  |  |  |
| --- | --- | --- | --- |
| **Продажби на свързани лица** | **Свързано лице** | **30.06.2016** | **30.06.2017** |
|  |  | **BGN ‘000** | **BGN ‘000** |
| Такса сделки(комисионни), такса членство, такса интернет търговия | Бенчмарк Финанс АД | 17 | 37 |
| Такса сделки(комисионни), такса членство, такса интернет търговия | Юробанк България АД | 5 | 6 |
| Информационно обслужване | Сервиз финансови пазари ЕООД | 1 | 1 |
| Наем на офис и счетоводни услуги | Сервиз финансови пазари ЕООД | 58 | 18 |
| **Общо** |  | **81** | **62** |

|  |  |  |  |
| --- | --- | --- | --- |
| **Доставки от свързани лица** | **Свързано лице** | **30.06.2016** | **30.06.2017** |
|  |  | **BGN ‘000** | **BGN ‘000** |
| Информационно обслужване | Централен депозитар АД | 2 | 2 |
| Деловодни услуги | Сервиз Финансови Пазари ЕООД | 6 | 7 |
| Възнаграждения за оперириране с продукта Х3 | Сервиз Финансови Пазари ЕООД | 1 | 1 |
| Такса попечителски услуги | Юробанк България АД | 1 | 1 |
| **Общо** |  | **10** | **11** |

*Разчети със свързани лица*

Разчетните взаимоотношения със свързани лица включват вземания по продажби и към 30.06.2017 г. са в размер на 1 хил. лв. (30.06.2016 г: 2 хил. лв.).

* 1. Основен доход на акция

Нетната печалба на една акция е изчислена на база на нетната печалба на „БФБ-София“ АД за периода и броя на обикновените акции през отчетния период.

**Таблица 15. Доход на акция**

|  |  |  |
| --- | --- | --- |
| Основен доход на акция | 31.12.2016 | 30.06.2017 |
| Средно претеглен брой акции | 6 582 860 | 6 582 860 |
| Загуба/печалба за годината (BGN’000) | 63 | -22 |
| Загуба/доход на акция (BGN) | 0,01 | -0,003 |